laion/Wikipedia-Exotic huggingface dataset:
נמל התעופה הבין-לאומי קאזאן

נמל התעופה הבין-לאומי של קאזאן (ברוסית: Аэропорт Казань) הוא נמל תעופה בין-לאומי השוכן כ-25 ק"מ דרומית מזרחית לעיר קאזאן שברוסיה. נמל התעופה הוא הגדול ביותר ברפובליקת טטרסטן. בניית נמל התעופה הושלמה ב-15 בספטמבר 1979 והוא נקרא אז "קאזאן 2". הוא יועד להחליף נמל תעופה אחר ששכן קרוב מדי למרכז העיר. ב-28 בספטמבר 1984 נסגר נמל התעופה הישן ושמו של זה החדש שונה ל"נמל טיסות פנים קאזאן". ב-21 בפברואר 1986 הממשלה הסובייטית פתחה את נמל התעופה לטיסות בין-לאומיות. בנובמבר 2013 התרסקה בעת הגישה לנחיתה בשדה התעופה טיסה 363 של טטרסטן איירליינס שהמריאה מנמל התעופה הבין-לאומי דומודדובו. באסון נהרגו חמישים בני אדם. מדיה וקבצים בנושא נמל הבינלאומי קאזאן בוויקישיתוף אתר האינטרנט הרשמי של נמל התעופה הבין-לאומי קאזאן (ברוסית, באנגלית ובטטרית) נמל התעופה הבין-לאומי קאזאן, ברשת החברתית פייסבוק נמל התעופה הבין-לאומי קאזאן, ברשת החברתית אינסטגרם
נפתלי פרנקל

המונח "נפתלי פרנקל" מפנה לכאן. אם הכוונה למשמעות אחרת, ראו נפתלי פרנקל (פירושונים). נפתלי ארונוביץ' פרנקל (ברוסית: Нафталий Аронович Френкель,‏ 1883, חיפה - 1960, מוסקבה) היה איש משטרה הסובייטית החשאית רוסי-יהודי . פרנקל נודע בתור האחראי על העבודה בגולאגים, החל ממחנה העבודה באיי סולובצקי שנחשב לגולאג הראשון ברוסיה. שורשיו של נפתלי פרנקל אינם ודאיים. אלכסנדר סולז'ניצין כינה אותו "יהודי טורקי יליד קונסטנטינופול". בספר אחר הוא הוזכר בתור "תעשיין הונגרי" ואילו מקור אחר טוען שפרנקל נולד באודסה. לעומתם, מקורות אחרים טוענים שהוא יליד אוסטריה או ארץ ישראל. לפי רישומי המאסר שלו הוא נולד בחיפה, אז תחת שליטת האימפריה העות'מאנית. מחיפה עשה את דרכו (ייתכן דרך אודסה וייתכן דרך האימפריה האוסטרו-הונגרית) לעבר ברית המועצות ותיאר את עצמו בתור "סוחר". לפי קומוניסט פיני בשם ארבו טאומינן פרנקל הוא צאצא של משפחה פינית-שוודית והוא דיבר שוודית. בשנת 1923 נעצר בגין "מעבר לא חוקי של גבולות", אישום שהוצמד למבריחי סחורות וכן לסוחרים שהיו מוצלחים מדי בעבור המשטר הסובייטי. הוא נידון לעשר שנים של עבודת פרך באיי סולובצקי, איים אלו באזור הים הלבן נחשבים לגולאג הראשון בהיסטוריה. בנוסף איים אלו כונו בפני המשטר "מחנות צפוניים למטרות מיוחדות" וברוסית Severnye lagerya osobogo naznacheniya או בראשי תיבות SLON. פירוש המילה סלון (slon) ברוסית הוא פיל, שם זה הוצמד לגולאג במטרה ליצור אירוניה והפחדה. בפרק זמן קצר מהרגיל הוא נהפך מאסיר פשוט לאחראי בגולאג, הודות לעצתו למנהלי המחנה שיגמלו לאסירים שעובדים קשה יותר במזון רב יותר, הצעה שנודעה בתור "סולם הזנה". לא ברור במדויק כיצד פרנקל הצליח להפוך את עצמו מאסיר לאחראי במחנה. לפי הסיפורים הוא נכנס למחנה והיה מזועזע מהניהול הכושל שלו, הוא החליט לכתוב מכתב למנהלי הגולאג ובו שטח את כל מה שהיה פסול בעיניו מבחינת ניהול המשאבים (הן האסירים והן חומרי הגלם). את המכתב הוא הניח בתיבת התלונות של האסירים ומשם המסמך הגיע לידי גנריך יגודה, בירוקרט במשטרה החשאית ולימים מפקד הצ'קה. נאמר שיגודה דרש לפגוש את כותב המכתב מיידית. פרנקל עצמו סיפר שהוא נלקח למוסקבה כדי לדון ברעיונותיו עם יוסיף סטלין ולזר קגנוביץ', אחד מנאמניו של סטלין. שוב, האמת לוטה בערפל, שכן נמצאו רישומים שפרנקל נפגש עם סטלין בשנות השלושים וקיבל הגנה מפני הטיהורים הגדולים, אך מנגד לא נמצאו עדויות לכך שנפגשו בשנות העשרים. מה שידוע בוודאות הוא שפרנקל קודם מדרגה של אסיר לשומר בגולאג תוך זמן קצר באופן מפתיע, אפילו בהשוואה לסטנדרטים של סלון. כבר בנובמבר 1924, כשעוד היה אסיר במחנה במשך פחות משנה, מפקדי המחנה ביקשו לסיים את עונשו ובקשתם נענתה בשנת 1927. נכתב עליו: "במחנה הוא התגלה בתור פועל כה מוכשר עד כדי כך שזכה לאמון הנהלת הסלון, הוא אחד מהפועלים הנדירים והאחראיים" מדיה וקבצים בנושא נפתלי פרנקל בוויקישיתוף אושי דרמן, סולם ההזנה השטני של פרנקל: איש העסקים היהודי שטיפס לצמרת מערכת הגולאגים, בבלוג אנו – מוזיאון העם היהודי, מאי 2021
פניציליום

פֶּניציליום (שם מדעי: Penicillium) הוא סוג של פטרית שק בעלת חשיבות גדולה בטבע, כמו גם ביצור מזון ותרופות. כמה מהמינים בסוג מייצרים פניצילין, מולקולה המשמשת כאנטיביוטיקה, אשר הורגת או עוצרת את הצמיחה של סוגים מסוימים של חיידקים בתוך הגוף. מינים אחרים משמשים גבנים. נכון ל-2008 הסוג מכיל למעלה מ-300 מינים. את השפעתה האנטיביוטית של פניציליום גילה לראשונה סר אלכסנדר פלמינג בשנת 1928. בעקבות התגלית זכה פלמינג בתואר אצולה "סר" ובפרס נובל לשנת 1945. הסוג תואר לראשונה בספרות המדעית ב-1809 על ידי יוהאן היינריך פרידריך לינק(אנ'). שלושת המינים שתוארו בעבודה p. candidum, p.expansum ו-p.glaucum בעלי נבג אל-מיני (conidiophore). שם הסוג Penicillium נגזר מן המילה הלטינית penicillum, כלומר "מברשת צביעה", מתייחס לשרשראות הנבגים (conidia) הדומות לשערות מברשת או מטאטא. מדיה וקבצים בנושא פניציליום בוויקישיתוף פניציליום, באתר NCBI (באנגלית) פניציליום, באתר האנציקלופדיה של החיים (באנגלית) פניציליום, באתר GBIF (באנגלית) פניציליום, באתר אנציקלופדיה בריטניקה (באנגלית) Kirk, PM; Cannon, PF; Minter, DW; Stalpers, JA (2008). Penicillium - an overview | ScienceDirect Topics, www.sciencedirect.com
רוטנשטרייך

האם התכוונתם ל... אפרים פישל רוטנשטרייך – כלכלן, ממנהיגי התנועה הציונית בגליציה, מחנך, עיתונאי וחבר הסיים והסנאט הפולניים בין מלחמות העולם מטעם הציונים הכלליים, חבר הנהלת ההסתדרות הציונית והנהלת הסוכנות היהודית נתן רוטנשטרייך – פרופסור לפילוסופיה ורקטור באוניברסיטה העברית, בנו של אפרים פישל רוטנשטרייך יהושע רוטנשטרייך – עורך דין ישראלי, נשיא לשכת עורכי הדין בישראל ונשיא מועצת העיתונות בישראל, בנו של אפרים פישל רוטנשטרייך
הוגה

האם התכוונתם ל... הוגה דעות – אדם העוסק בפילוסופיה ומהרהר בשאלות יסוד בעולמנו. הוּגָה – מילה בשפה הדנית.
עונת 1984/1985 בלה ליגה

עונת 1984/1985 הייתה העונה ה-54 של לה ליגה שהיא הליגה הספרדית הבכירה בכדורגל. העונה החלה ב-2 בספטמבר 1984 והסתיימה ב-21 באפריל 1985. הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. מליגת המשנה עלו אלצ'ה, הרקולס, וראסינג סנטנדר. ברצלונה זכתה בתואר וזאת בפעם העשירית בתולדות המועדון. היא לא הצליחה לזכות בהסופר קאפ הספרדי כאשר הפסידה לאתלטיקו מדריד בסיכום מפגש כפול - 1:0, 1:3. מאלגה, אלצ'ה וריאל מורסיה ירדו לליגת משנה בסוף העונה. "פרס פיצ'צ'י" למלך השערים של העונה הוענק: הוגו סאנצ'ס (מקסיקו מקסיקו), אתלטיקו מדריד, שכבש 17 שערים ב-33 משחקים. "פרס זאמורה" לשוער הטוב ביותר הוענק: חואן קרלוס אבלנדו (ספרד ספרד), ספורטינג חיחון, כשספג 22 שערים ב-33 משחקים. פרס דון בלון הוענק על ידי העיתון דון בלון: הספרדי המצטיין: מיגלי (ספרד ספרד) הזר המצטיין: ברנד שוסטר (גרמניה גרמניה) מאמן העונה: טרי ונבלס (אנגליה אנגליה) לראשונה כל פרסי דון בלון הוענקו לנציגי קבוצה אחד. נתונים מפורטים מאתר rsssf נתונים מפורטים מאתר bdfutbol
בעל זבוב (סרט, 1990)

בעל זבוב (באנגלית: Lord of the Flies) הוא סרט קולנוע אמריקאי מסוגת סרט הרפתקאות דיסטופי המבוסס על ספר בשם זה משנת 1954 מאת הסופר ויליאם גולדינג שזכה בפרס נובל לספרות בשנת 1983. זה העיבוד הקולנועי השני של הספר. העיבוד הראשון הופק ב-1963 בבימויו של פיטר ברוק. הסרט צולם בהוואי וקיבל ביקורות מעורבות בעיקר בגלל סטייתו מהסיפור המקורי אבל הוא הצליח באופן מסחרי והפך לסרט פולחן. מטוס ובו 24 קדטים צעירים של אקדמיה צבאית מתרסק לים ליד אי מרוחק. הנערים מצליחים להגיע לאי ביחד עם הקברניט המבוגר והפצוע, קפטן בנסון. לאחר התאוששות הם מתחילים להתארגן. ראלף "הקולונל" (בלת'זר גטי) נבחר להיות המנהיג ומשימתו העיקרית היא להבעיר מדורה שתוכל לגלות אותם למחפשים מהאוויר. בנסון הפצוע עוזב אותם בלילה, מגיע למערה ונשכב בתוכה. כעבור זמן קצר קורא תגר על מנהיגותו נער בשם ג'אק (כריס פור), נער כריזמטי הסוחף כמעט את כל הנערים אליו. הם צובעים את פניהם, מחדדים את מקלות העץ מתעסקים בציד ומזניחים את המדורה. אחד מהם נכנס למערה חשוכה, נתקל בבנסון ודוקר אותו. הוא ורץ להודיע לחבריו כי יש במערה מפלצת. הם נפחדים ושמים בפתח המנהרה ראש של חזיר שצדו כדי שיגן עליהם מהמפלצת. הראש מושך זבובים והם מכנים אותו "בעל זבוב". לבסוף נשאר ראלף עם סימון (ג'יימס באדג' דייל) ונער שמנמן המכונה "פיגי" (חזרזיר) (דנואל פיפולי). לסימון יש מקל זוהר והוא נכנס איתו למערה ומבחין בבנסון. הוא רץ להודיע לחבורה הפראים אך הם חושבים שהוא המפלצת והורגים אותו. ראלף מגיע עם "פיגי" לפגישה עם הציידים הפראים ו"פיגי" נואם בפניהם שיש לשתף פעולה כדי שיחלצו אותו מהאי. בתגובה הם זורקים עליו סלע והורגים אותו. ג'אק מתנהג כדיקטטור ומשליט שלטון קפדני על כולם. חייבים להישמע רק לפקודותיו והסוטים מכך מולקים לעיני כולם. ראלף נשאר לבד אך הפראים רוצים לתפוס ולרצוח אותו. הם מבעירים אש במקומות רבים באי והוא רץ על נפשו לעבר החוף. ראלף נמלט על נפשו מהפראים המנסים לרוצחו. הוא נס בין להבות האש ומגיע בשארית כוחותיו לחוף שם הוא נתקל בקצין אמריקאי ובקבוצת חיילים שראו את האש והגיעו לאי. הקצין מסתכל בתימהון על ראלף הפורץ בבכי ומעליו קבוצת הציידים הנראים כמו פראים ילידי האי. אתר האינטרנט הרשמי של בעל זבוב "בעל זבוב", במסד הנתונים הקולנועיים IMDb (באנגלית) "בעל זבוב", באתר נטפליקס "בעל זבוב", באתר AllMovie (באנגלית) "בעל זבוב", באתר Rotten Tomatoes (באנגלית) "בעל זבוב", באתר Box Office Mojo (באנגלית) "בעל זבוב", באתר אידיבי "בעל זבוב", במסד הנתונים הקולנועיים KinoPoisk (ברוסית) קדימון לסרט "בעל זבוב", באתר יוטיוב
עונת 1985/1986 בלה ליגה

עונת 1985/1986 הייתה העונה ה-55 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1985 והסתיימה ב-20 באפריל 1986. הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. מליגת המשנה עלו קדיס, לאס פאלמס, וסלטה ויגו. ריאל מדריד זכתה בתואר וזאת בפעם ה-21 בתולדות המועדון. הסופר קאפ הספרדי לא הוענק. ולנסיה (לראשונה מאז שעלתה לליגה הבכירה לקראת עונת 1931/1932), הרקולס וסלטה ויגו ירדו לליגת משנה בסוף העונה. "פרס פיצ'צ'י" למלך השערים של העונה הוענק: הוגו סאנצ'ס (מקסיקו מקסיקו), ריאל מדריד, שכבש 22 שערים ב-33 משחקים. "פרס זאמורה" לשוער הטוב ביותר הוענק: חואן קרלוס אבלנדו (ספרד ספרד), ספורטינג חיחון, שספג 27 שערים ב-34 משחקים. פרס דון בלון הוענק על ידי העיתון דון בלון: הספרדי המצטיין: מיצ'ל (ספרד ספרד) הזר המצטיין: חורחה ולדאנו (ארגנטינה ארגנטינה) מאמן העונה: לואיס מולוני (מקסיקו מקסיקו) כמו בשנה הקודמת כל פרסי דון בלון הוענקו לנציגי קבוצה אחד. נתונים מפורטים מאתר rsssf נתונים מפורטים מאתר bdfutbol
דורזים

הדוֹרזים (באנגלית: Dorze) הם קבוצה אתנית קטנה שחיה באזור Gamo Gofa שבאתיופיה. הם דוברים את השפה הדורזית. על פי ה-Ethnologue, אוכלוסיית הדורזים מונה 29,000 איש (נכון לשנת 1994). הם בעיקר חיים בחלקים הדרומיים של המדינה, למרות שחלקם נדדו אל אדיס אבבה ואזורים אחרים. רבים מתגוררים בכפרים ליד הערים Chencha וArba Minch. המקצוע העיקרי של הדורזים הוא אריגה. מדיה וקבצים בנושא דורזים בוויקישיתוף Ethnologue Page ETHIOPIA, DORZE PEOPLE Atlas of Humanity Dorze in Ethiopia, Joshua Project Dr. Benny Furst, The Dorze tribe, famine, and one extraordinary plant endemic to Ethiopia, Economarks, 31 May 2020 How the Dorze in Ethiopia make ‘beehive’ houses from bamboo that last a lifetime, Aeon, 21 March 2022 ערך זה הוא קצרמר בנושא קבוצות אתניות ובנושא אתיופיה. אתם מוזמנים לתרום לוויקיפדיה ולהרחיב אותו.
אטלנטה (פירושונים)

האם התכוונתם ל... אטלנטה – בירתה של מדינת ג'ורג'יה שבארצות הברית אטאלנטה – דמות במיתולוגיה היוונית אטאלנטה (כדורגל) – מועדון כדורגל איטלקי מהעיר ברגאמו שבצפון איטליה אטלנטה (סדרת טלוויזיה) – סדרת טלוויזיה אמריקאית אטלנטה (מקסיקו) – קבוצת כדורגל מקסיקנית
עונת 1986/1987 בלה ליגה

עונת 1986/1987 הייתה העונה ה-56 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 1986 והסתיימה ב-21 ביוני 1987. הליגה כללה 18 קבוצות. בשלב ראשון הקבוצות נפגשו פעמיים. לאחר השלב הראשון הקבוצות חולקו ל-3 בתים: הבית העליון (משחקי אליפות), בית ביניים והבית התחתון (משחקי הירידה). גם בשלב זה הקבוצות נפגשו פעמיים. הנקודות של השלב הראשון נשמרו. הקבוצות שזכו ב-3 מקומות אחרונים בבית התחתון היו אמורות לרדת לליגת משנה. אומנם, במהלך העונה הוחלט על הרחבת הליגה ולכן לליגת משנה ירדה רק קבוצה בודדת. לקביעת הקבוצה היורדת נערך פליי-אוף בין 3 הקבוצות האחרונות בבית התחתון. מליגת המשנה עלו סבאדל, מיורקה, וריאל מורסיה. ריאל מדריד זכתה בתואר וזאת בפעם ה-22 בתולדות המועדון. הסופר קאפ הספרדי לא הוענק. ראסינג סנטנדר ירדה לליגת משנה בסוף העונה. "פרס פיצ'צ'י" למלך השערים של העונה הוענק: הוגו סאנצ'ס (מקסיקו מקסיקו), ריאל מדריד, שכבש 34 שערים ב-41 משחקים. הוא זכה בתואר בפעם השלישית ברציפות. "פרס זאמורה" לשוער הטוב ביותר הוענק: אנדוני זוביזרטה (ספרד ספרד), ברצלונה, שספג 29 שערים ב-43 משחקים. פרס דון בלון הוענק על ידי העיתון דון בלון: הספרדי המצטיין: אנדוני זוביזרטה (ספרד ספרד) הזר המצטיין: הוגו סאנצ'ס (מקסיקו מקסיקו) מאמן העונה: חבייר קלמנטה (ספרד ספרד) נתונים מפורטים מאתר rsssf נתונים מפורטים מאתר bdfutbol
הילמן אימפ

הילמן אימפ (באנגלית: Hillman Imp; מכוּנה שדון) היא מכונית מיני בריטית שיוצרה בבריטניה על ידי "רוטאס" (Rootes) משנת 1963–1976. יוצרו כ-500,000 יחידות. בשנת 1964 נבחרה במקום השלישי למכונית השנה באירופה. דגם ההילמן הסקי אשר יוצר בין השנים 1967–1979 בתצורת סטיישן, התבסס על דגם ה"הילמן אימפ". מנועי מכונית הספורט Ginetta G15 מתוצרת יצרנית מכוניות הספורט והמרוץ הבריטית Ginetta Cars (אנ') אשר יוצרו בין השנים 1968–1974 נלקחו מדגמי "הילמן אימפ" (ברישיון). הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב -1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנה את Rootes וקנה את ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976. מתלי ה-"הילמן אימפ" הורכבו ברישיון בדגם המכונית החשמלית אנפילד 8000 שיוצרה בשנת 1973. אוסטרליה קוסטה ריקה אירלנד מלזיה מלטה ניו זילנד הפיליפינים פורטוגל דרום אפריקה אורוגוואי ונצואלה 2 דלתות (חלון אחורי פתוח) 2 דלתות קופה 3 דלתות ואן (האסקי - הילמן) מנוע אחורי 875 סמ"ק, המפתח 34 כ"ס, ראש הגליל יצוק אלומיניום מנוע 998 סמ"ק הילוכים ידניים סינכרוניים - 4 אורך הרכב - 3,581 מ"מ רוחב -1,524 מ"מ גובה - 1,385 מ"מ בסיס גלגלים - 2,082 מ"מ משקל 725 ק"ג הילמן אימפ התחרתה (בתכונות ובמחיר) ב-N.S.U פרינץ 1000, ובסימקה 1000 הילמן ויזארד הילמן הסקי הילמן מינקס הילמן סופר מינקס הילמן הנטר רובר P6 מכונית השנה 1964, הילמן אימפ במקום השלישי מכונית השנה 1964 – רובר P6 - בולים - אספנות, אמנות הילמן אימפ (5:00 דקות), יו-טיוב הילמן אימפ (2:51 דקות), יו-טיוב מנוע הילמן אימפ 998 סמ"ק,(0:48), יו-טיוב מדיה וקבצים בנושא הילמן אימפ בוויקישיתוף דגם "Ginetta G15" - מפרט carfolio.com/specifications
חיה סימון זבלודוף

חיה סימון זבלודוף (באנגלית: Chaya Simone Zabludoff; נולדה בשנת 1993), היא שחיינית ישראלית-אמריקאית, אלופת ישראל ושיאנית ישראל בשחייה. זבלודוף עלתה לישראל מארצות הברית בשנת 2015 והצטרפה לקבוצת הפועל דולפין נתניה, בהדרכתו של עדי ולפמן ואחר כך בהדרכתו של דימה רבינסקי. כיום, היא מתאמנת במכון וינגייט בהדכתם של לירן ועקנין, חנן גלעד ולאוניד קאופמן. באליפות ישראל (בריכת 25 מטר) שנערכה בדצמבר 2015 זכתה זבלודוף ב-5 מדליות, 3 זהב ו-2 כסף. מדליות זהב, במשחה ל-400 מטר חופשי בתוצאה של 4:16.71 דקות, לפני עדן גירלואנצה ממכבי קריית אונו (4:18.34 דקות) וחברתה לאגודה טלי למקוף (4:18.44 דקות), במשחה שליחות 4x50 מטר חופשי בשיא ישראלי חדש לאגודות של 1:43.12 דקות ובמשחה שליחות 4x50 מטר מעורב בתוצאה של 1:53.73 דקות. מדליות כסף, במשחה ל-100 מטר חופשי בתוצאה של 56.35 שניות, אחרי אנדראה מורז מהפועל ירושלים (53.52 שניות) ולפני שחר מנחם ממכבי פארק מים רעות (57.22 שניות) ובמשחה ל-200 מטר חופשי בתוצאה של 2:01.68 דקות, אחרי אנדראה מורז (1:56.12 דקות) ולפני שחר מנחם (2:03.25 דקות). נוסף לכך, היא סיימה במקום 11 במשחה ל-800 מטר חופשי בתוצאה של 9:14.04 דקות. באליפות ישראל שנערכה בווינגייט ביולי 2016 זכתה זבלודוף ב-6 מדליות 2 זהב, 3 כסף ו-1 ארד. מדליות זהב, במשחה שליחות 4x100 מטר חופשי בתוצאה של 3:53.64 דקות ובמשחה שליחות 4x200 מטר חופשי בתוצאה של 8:27.01 דקות. מדליות כסף, במשחה ל-50 מטר חופשי בשיא אישי חדש של 26.67 שניות, אחרי זוהר שיקלר (25.38 שניות) ולפני אניה גוסטומלסקי (27.03 שניות), שתיהן חברות אגודתה, במשחה ל-200 מטר חופשי בשיא אישי חדש של 2:03.83 דקות, אחרי אנדראה מורז (2:00.98 דקות) ולפני רוני בווה (2:04.90 דקות), שתיהן מהפועל ירושלים ובמשחה ל-400 מטר חופשי בשיא אישי חדש של 4:18.78 דקות, אחרי אנדראה מורז (4:17.57 דקות) ולפני רוני בווה (4:22.61 דקות). מדליית ארד, במשחה ל-100 מטר חופשי בתוצאה של 57.77 שניות, אחרי אנדראה מורז (55.40 שניות) וזוהר שיקלר (56.24 שניות). שבוע לאחר מכן, בתחרות שנערכה באואירס, פורטוגל בסוף יולי 2016 זכתה זבלודוף ב-4 מדליות, 2 זהב ו-2 כסף. מדליות זהב, במשחה שליחות 4x100 מטר חופשי ביחד עם שחר מנחם, עדן פסקרה ומיכל ליברמן בתוצאה של 3:54.44 דקות ובמשחה שליחות 4x200 מטר חופשי ביחד עם שחר מנחם, עדן פסקרה ורוני בווה בשיא ישראלי חדש של 8:24.74 דקות. מדליות כסף, במשחה ל-100 מטר חופשי בשיא אישי חדש של 57.73 שניות ובמשחה ל-200 מטר חופשי בתוצאה של 2:04.97 דקות. נוסף לכך, היא סיימה במקום חמישי במשחה ל-800 מטר חופשי בשיא אישי חדש של 9:04.97 דקות. באליפות ישראל (בריכת 25 מטר) שנערכה בדצמבר 2016 זכתה זבלודוף ב-5 מדליות, 3 זהב ו-2 כסף. מדליות זהב, במשחה ל-400 מטר חופשי בשיא אישי חדש של 4:10.60 דקות, לפני רוני בווה (4:16.59 דקות) ונטע שיף ממכבי פארק מים רעות (4:19.52 דקות), במשחה ל-800 מטר חופשי בשיא אישי חדש של 8:40.74 דקות ובמשחה שליחות 4x50 מטר חופשי בתוצאה של 1:43.56 דקות. מדליות כסף, במשחה ל-100 מטר חופשי בשיא אישי חדש של 55.26 שניות, אחרי אנדראה מורז (54.18 שניות) ולפני זוהר שיקלר (56.28 שניות) ובמשחה ל-200 מטר חופשי בשיא אישי חדש של 1:58.93 דקות, אחרי אנדראה מורז (1:58.01 דקות) ולפני שחר מנחם (2:00.69 דקות). מדיה וקבצים בנושא חיה סימון זבלודוף בוויקישיתוף חיה סימון זבלודוף באתר Swimrankings (באנגלית)
האקאן הראשון, מלך שוודיה

האקאן הראשון, או האקאן האדום (בשוודית: Håkan Röde) היה מלך שוודיה שמלך במשך כעשור במחצית השנייה של המאה ה-11. המידע אודותיו מועט וברובו שנוי במחלוקת. דבר לא ידוע על תקופת מלכותו. כינויו "האדום" לקוח מרשימות המלכים שבתוך "החוק של וסטרייטלנד" (Västgötalagen), שנכתב במאה ה-13. אותו מקור טוען שהאקאן נולד בלוון שבוסטרייטלנד. למרות הסתירה בין המקורות, מקובל להניח באופן כללי שמעמדו של האקאן כיורשו של סטנקיל כמלך שוודיה הוא נכון. הוא מלך החל משנת 1070 בכמה אזורים בשוודיה לאחר שירש את אלסטן סטנקילסון והחל משנת 1075 גם באופלנד, לאחר שרש את אנונד גרדסקה. ברשימת המלכים שמופיעה באנציקלופדיה הלאומית השוודית נמחק שמו של אנוד גרדסקה והאקאן מופיע כיורשו של אלסטן סטנקילסון. על פי הטענה באנציקלופדיה הלאומית ייתכן גם שהם משלו יחד עם אינגה הזקן בשנות השמונים של המאה ה-11. במכתב שנשלח על ידי האפיפיור גרגוריוס השביעי הוא פונה לאינגה יחד עם האקאן או עם אלסטן סטנקילסון כמלכי וסטרייטלנד ומורה להם לגבות מעשר כמורה ולשלוח כמרים לרומא כדי לעבור שם הכשרה. באנציקלופדיה בריטניקה נאמר ש"בסוף התקופה הוויקינגית (1050 לערך), נותרה שוודיה כפדרציה רופפת של מחוזות. שושלת מונסו נכחדה ב-1060. לאחר מותו של חתנו של אחרון מלכי שושלת זו, סטנקיל, ב-1066, פרצה מלחמת אזרחים. בשנת 1080 לערך מלכו בניו של סטנקיל, אינגה, ואלסטן". אם המונח "מלחמת אזרחים" הוא התיאור המתאים לתקופה שבין השנים 1066 – 1080, השליטים של אותה תקופה יכלו להיות מוגדרים בתחום האפור שבין "מלך" ל"מצביא". תיאור תקופה זו בהיסטוריה של שוודיה כ"תקופת מעבר" (Translatio imperii) יכול להתבסס בעיקר על רוויזיוניזם היסטורי ספקולטיבי שהתרחש ככל הנראה במגמות סותרות החל מראשית המאה ה-13 לכל המאוחר. על פי יצירתו של אדם מברמן, מעשי הבישופים של כנסיית המבורג, שנכתבה בשנות השבעים ובראשית שנות השמונים של המאה ה-11, היה האקאן מלך נבחר שכיהן לאחר שהודחו אלסטן, בנו של סטנקיל ואנונד גרדסקה. על פי רשימות המלכים שבחוק של וסטרייטלנד, האקאן האדום מלך 13 שנים כיורשו של סטנקיל. בסאגה אודות מגנוס אולפסון, חלק ממחזור העולם של סנורי סטורלוסון, שנכתב ב-1225, רשום האקאן כיורשו של סטנקיל: "סטנקיל, המלך השוודי, מת בערך באותה עת בה נפלו של ההאראלדים, והמלך שמלך אחריו נקרא האקאן. אחריו מלך אינגה, בנו של סטנקיל". באופן דומה, בסאגת האראוור (Hervarar saga) מהמאה ה-13 נכתב: "לסטנקיל היה בן בשם אינגה, שהיה מלך לאחר האקאן". מדיה וקבצים בנושא האקאן הראשון, מלך שוודיה בוויקישיתוף מידע מתוך המילון הביוגרפי השוודי הלאומי (בשוודית)
הפועל מגדל העמק (כדורגל)

הפועל מגדל העמק היא קבוצת כדורגל מהעיר מגדל העמק. כיום הקבוצה משחקת בליגה א' צפון. הקבוצה נוסדה בשנת 1959 ובעונת 1963/64 הופיעה לראשונה בליגה ב'. בעונת 1970/71 זכתה בקבוצה באליפות ליגה ב' צפון ורשמה העפלה היסטורית לליגה א'. עונת הבכורה שלהם בליגה א' הייתה העונה המוצלחת ביותר של הקבוצה, כאשר הקבוצה סיימה במקום החמישי בטבלה וגם הדיחה קבוצה בכירה בדמותה של הפועל כפר סבא במסגרת גביע המדינה בתוצאה 2–5. בעונת 74–1973 הקבוצה סיימה בתחתית טבלת ליגה א' ושבה חזרה לליגה ב' לאחר שסיימה בתחתית מבחני פלייאוף הירידה. מאז לקבוצה היו פרקי זמן בליגה א' בתחילת שנות ה-80 ובסוף שנות ה-90 עד תחילת שנות ה-2000, שלבסוף הסתיים בירידה לליגה ב'. בעונת 2011/12 הקבוצה חזרה לליגה א' לאחר שניצחה במבחני פלייאוף העלייה בפנדלים את צעירי ביר מכסור. בעונת החזרה לליגה א' הקבוצה סיימה במקום השלישי והשתתפה מבחני פלייאוף העלייה, הקבוצה ניצחה 0–3 את הפועל אסי גלבוע בסיבוב הראשון, ובסיבוב השני ניצחה 1–2 את הפועל הרצליה. בסיבוב השלישי הודחה מגדל העמק לאחר שהפסידה 0–1 לבית"ר כפר סבא, שאחר כך ניצחה בגמר פלייאוף העלייה. בעונה החולפת הקבוצה סיימה במקום הרביעי, והיא השתתפה במבחני העלייה. את משחקה הראשון ניצחה מגדל העמק את הפועל כרמיאל צפת 0–2, ולאחר מכן בסיבוב השני היא הודחה בתוצאה 3–5 בפנדלים על ידי עירוני טבריה לאחר שהמשחק הסתיים בתום 120 דקות בתוצאה 1-1. בעונה לאחר מכן מגדל העמק סיימה במקום החמישי והשתתפה במבחני העלייה בפעם השלישית, הקבוצה הודחה כבר בסיבוב הראשון על ידי עירוני נשר שגברה עליה בתוצאה 3–4 בפנדלים, לאחר שהמשחק הסתיים בתוצאה 2-2. בעונת 2017/18 סיימה מגדל העמק במקום ה-14 בליגה א' צפון המוביל למשחק המבחן אותו שיחקה מול בני פרדיס שהעפילה לאחרי משחקי הפלייאוף מליגה ב'. המשחק שנערך באצטדיון בעילוט הסתיים בתוצאה 0:5 להפועל מגדל העמק משערים של אופק מלול, לידור כהן, דוד אמזלג, רם סופר ויותם כהן. בזכות הניצחון הבטיחה הקבוצה עונה נוספת בליגה א'. במאי 2018 הודיע ראש העיר כי אושרה התוכנית לבניית אצטדיון חדש אשר יכיל 7,000 מקומות. בעונת 2021/22 מגדל העמק סיימה במקום שמוביל למשחקי המבחן לאחר שבאותה עונה 4 קבוצות ירדו באופן אוטומטי לליגה ב'. הקבוצה פגשה את טירת הכרמל ולאחר 120 דקות שהסתיימו בתוצאה 0:0 ניגשו שחקני הקבוצות לדו-קרב פנדלים בסיומו ניצחה מגדל העמק בזכות יכולת מרשימה של השוער רז רחמים ונשארה עונה נוספת בליגה א'. בעונת 2022/23 סיימה הפועל מגדל העמק במקום ה-11 ונשארה עונה נוספת בליגה א' ליגה א': (1) 1970/71 ליגה ב': (4) 1962/63, 1980/81, 1997/98, 2011/12 הפועל מגדל העמק, ברשת החברתית פייסבוק הפועל מגדל העמק באתר ההתאחדות לכדורגל בישראל מערכת, ‏אושרה הקמת אצטדיון כדורגל חדש במגדל העמק, באתר ONE‏, 6 במאי 2018
מאיה הלר

מאיה הלר (נולדה ב-30 באוגוסט 1969) היא קצינה בצה"ל בדרגת אלוף-משנה (במיל') שכיהנה כשופטת בית הדין הצבאי לערעורים בקריה. הלר נולדה בישראל. ולמדה בבית ספר התיכון "שמעון בן צבי" בגבעתיים. התגייסה לצה"ל במסגרת העתודה האקדמית וב-1991 סיימה תואר ראשון במשפטים מהאוניברסיטה העברית בירושלים. ב-1993 הוסמכה כעורכת-דין לאחר שסיימה התמחות בפרקליטות הצבאית. ב-1997 סיימה תואר שני במשפטים מאוניברסיטת תל אביב. שימשה יועצת משפטית בלשכת הרמטכ"ל ועוזרת בכירה לתובע הצבאי הראשי. באוגוסט 2001 מונתה לשופטת בבית הדין הצבאי המחוזי ביפו. לאחר מכן כיהנה הלר כסגנית נשיאה מחוז שיפוטי חיל האוויר. ב-2009 הועלתה לדרגת אלוף-משנה ומונתה לנשיאת בית הדין הצבאי של פיקוד הצפון ושל חיל הים. ב-2013 מונתה לנשיאת בית הדין הצבאי המחוזי של פיקוד המרכז ושל חיל האוויר. במרץ 2016 קיבלה את הבקשה להסיר את החיסיון על זהותו של תת-אלוף אופק בוכריס, כאשר נוהלה נגדו חקירה בחשד לאונס חיילת ששירתה תחתיו. בדיון זה קיבלה דרגת ייצוג של תת-אלוף. בנובמבר 2016 נבחרה על ידי הוועדה למינוי שופטים צבאיים לכהן כשופטת בית הדין הצבאי לערעורים ובינואר 2017 נכנסה לתפקיד. ב-2020 פרשה משירותה בצה"ל. הלר התפרסמה מאוד בתפקידה כראש הרכב השופטים היושב בדין במשפטו של החייל אלאור אזריה, אשר הורשע בהריגת מחבל פלסטיני פצוע בחברון, לאחר שהמחבל תקף בסכין עם מחבל אחר את חיילי צה"ל, ונורה על ידיהם. לאחר הרשעתו של אזריה הופנו כלפי הלר וחבריה להרכב נאצות ואיומים ברשתות החברתיות המקוונות. בעקבות זאת, הוצבה עליהם ועל התובע הצבאי בתיק שמירה על ידי היחידה המטכ"לית לאבטחת בכירים. בהכרעת הדין בעניינו של אלאור אזריה ביקרה רבות את טענותיהם של סנגוריו של אלאור אזריה, מכיוון שנמנעו לשאול שאלות רבות את עדי התביעה ואף לטענות רבות אשר טענו לא הציגו בסיס ראייתי. בגזר הדין בעניינו של אזריה ביקרה את התנהלות הרמטכ"ל, רא"ל גדי איזנקוט, שר הביטחון, בוגי יעלון ודובר צה"ל, מוטי אלמוז על כך שפגעו בתקינות ההליך השיפוטי, זאת כאשר הגיבו בגנות אזריה עוד בטרם מוצתה החקירה על ידי התביעה הצבאית, אי לכך מצאה לנכון להקל בעונשו, זאת בהתחשב בנסיבות נוספות אשר אפפו את המקרה וכן השפעות נלוות של ההליך הפלילי על אזריה ומשפחתו. יואב זיתון, הקשוחה, המגשר ומי "שיעניש על פגיעה בבלתי מעורב". שופטי פרשת החייל היורה, באתר Ynet, ‏9 במאי 2016 גילי כהן, תיק היורה מחברון: ראש ההרכב הרשיעה חייל שהיכה פלסטיני וטען להגנה עצמית, באתר הארץ, 11 במאי 2016 אמרי סדן‏, השופטות במשפטי אזריה ובוכריס יקודמו לערכאה העליונה במערכת הצבאית, באתר וואלה, 18 בנובמבר 2016 יואב זיתון, קידום לשופטות של אלאור אזריה ואופק בוכריס, באתר ynet, 18 בנובמבר 2016 גילי כהן, עורכת הדין של המתלוננת: עברו הקרבי של תא"ל בוכריס לא הופך אותו לחסין, באתר הארץ, 2 במרץ 2016 מאיה הלר, באתר פורום דבורה מרכזי (מחוזי) 182/16, התובע הצבאי נ' סמל אלאור אזריה - הכרעת הדין, מובא באתר 'הארץ'
דורזית

דורזית (באמהרית: ዶርዝኛ) היא שפה אפרו-אסיאתית המדוברת על ידי הדורזים החיים בעיקר בגמו גופה שבאתיופיה. בעת ביצוע עבודת מחקר בשנת 1992 נמצא כי 14 שכונות במחוז צ'נצ'ה (אנ') עדיין דוברות דורזית. דורזים Alemayeh Abebe, Ometo Dialect Pilot Survey Report, SIL International, ‏2002 (ארכיון) ערך זה הוא קצרמר בנושא שפות ובנושא אתיופיה. אתם מוזמנים לתרום לוויקיפדיה ולהרחיב אותו.
נפתלי פרנקל (פירושונים)

האם התכוונתם ל... נפתלי פרנקל – איש עסקים רוסי-יהודי וחבר במשטרה הסובייטית החשאית נפתלי הירצקא פרנקל – חבר בד"צ העדה החרדית ורב קהילת חוג חת"ם סופר בירושלים יעקב נפתלי פרנקל - תלמיד ישיבת מקור חיים, אחד משלושת הנרצחים ברצח שלושת הנערים